49 



Demi wangsoelna : „soemangga, rampes tjalik." 



Ti dinja Langen Sari toeloej tjalik, sarta bari mariksakeun djenengan istri noe 

 keur ngeujeuk, pokna : „Njai teh, saha nja toeang djenengan ?" 



Ari djawabna : „kaoela anoe ngaran Nji Mas Maja Siloeman." 



Gantjang Nji Mas Maja Siloeman ngaresehan koe lemareun sareng sesepeun. 



Sanggeus ngalemar atanapi njesep, Langen Sari toeloej mariksa deui ka noe 

 geulis Nji Mas Maja Siloeman, pokna : „Njai teh, saha nja tjaroge ?" 



Diwalon koe Nji Mas Maja Siloeman bari imoet, pokna: „kaoela mah teu ga- 

 doeh tjaroge, ngan doeloer lalaki bae nja kagadoeh." 



„Saha saderek Njai teh ?" 



Demi walonna Nji Mas Maja Siloeman : „ari katelahna mah akang, Rangga 

 Siloeman." 



Langen Sari njaoer deui, pokna : „naha toeang saderek teh mana degig teuing, 

 teu pisan ngakoe ka semah." 



Njai Mas Maja Siloeman toeloej bae ngageroan ka rakana, pokna : „engkang, ieu, 

 aja semah" 



Demi rakana Raden Rangga Siloeman harita keur njatoetan djanggot, barang 

 ngoeping jen aja tamoe, toeloej ditoenda bae, nja ngaboeroe ka tatamoe tea. 



Barang geus patepoeng Rangga Siloeman toeloej njaoer ka noe anjar soemping 

 pokna : „ieu satria ti mana, lamoen nagara, nagara naon, lamoen lemboer, lem- 

 boer naon, boemi bandjar pamidangan djeung saha nja toeang djenengan ?" 



Langen Sari ngawalon : „kaoela ti nagara Koeta Waringin katelahna Raden 

 Langen Sari." 



Rangga Siloeman mariksa deui, pokna : „Langen Sari, ka dieu ngemban 

 oetoesan atawa karsa koe andjeun bae ?" 



„Kaoela ngemban timbalan ratoe Koeta Waringin." 



Pok deui Rangga Siloeman : „dipiwarang naon koe ratoe Koeta Waringin ?" 



Djawaban Langen Sari : „soekoe samboeng lakoe, biwir samboeng lemek ; 

 timbalan nejangan saderek, nja di dieu aja djenengan Raden Rangga Siloeman, 

 nja andjeun roepana." 



Rangga Siloeman ngawalon : „naha mana ngangken saderek ka kaoela ? Kaoela 

 hanteu saderek ngaran sampean nagara boga sorangan. Sarehna sampean ngakoe 

 doeloer ka kaoela, eta rek naon ?" 



Saoerna Langen Sari : „oerang ngawoela ka nagara Koeta Waringin." 



Ti dinja Rangga Siloeman ngawalon bari sewot, pokna: „henteu rek njaeuran 

 goenoeng ngoejahan sagara" 



Ari tjek noe geulis Nji Mas Maja Siloemnn, pokna ka toeang raka: ,.engkang, 

 hade oerang ngawoela bae, ratoe mah taja kakoerang, ratoe mah bengkong ngare- 

 ong; oerang nadjan djagdjag lempeng da pangawak sakieu tangtoe eleh koe ka- 

 rageman". 



Rangga Siloeman sewot ka toeang raina, bari njaoer: „keur naon oerang 

 ngawoela ; pendek mah emboeng oerang diadjak ngawoela". 



Langen Sari keukeuh pangadjakna, Rangga Siloeman keukeuh panghenteuna. 

 Enggalna Rangga Siloeman toeloej bae nangtang perang ka Langen Sari, pokna : 



7 



